Križovatka ciest nerozlíšených dopravnými značkami. Tu platí pravidlo o prednosti vozidiel prichádzajúcich sprava. To znamená, že vodič je povinný dať prednosť v jazde vozidlu prichádzajúcemu sprava. Ďalej tu platí pravidlo o prednosti v jazde protiidúcich motorových i nemotorových vozidiel, električiek idúcich v oboch smeroch a chodcov prechádzajúcich cez vozovku pred vozidlami odbočujúcimi vľavo.