Križovatka ciest (v obci) rozlíšených dopravnými značkami. Na tvar križovatky a prednosť v jazde upozorňujú vodičov dodatkové tabuľky. Vodič, ktorý prichádza do križovatky po vedľajšej ceste označenej dopravnou značkou Daj prednosť v jazde! alebo Stoj, daj prednosť v jazde!, je povinný dať prednosť v jazde vozidlám a ostatným účastníkom cestnej premávky prichádzajúcim po hlavnej ceste, okrem chodcov, ktorí neprechádzajú cez križovatku v organizovanom útvare. Platí tu i pravidlo o prednosti vozidiel prichádzajúcich sprava. To znamená, že vodič je povinný dať prednosť v jazde vozidlu prichádzajúcemu sprava, a platí aj pravidlo o prednosti v jazde protiidúcich motorových i nemotorových vozidiel, električiek idúcich v oboch smeroch a chodcov prechádzajúcich cez vozovku pred vozidlami odbočujúcimi vľavo.